Í desember sl. lækkaði KS verð til bænda fyrir kýrkjöt um 10% og þann 1. janúar lækkaði SS einnig verð til bænda fyrir kýrkjöt um 11% . Aðrir flokkar hafa haldist óbreyttir . Í tilkynningu frá SS segir að ástæður lækkunar séu birgðasöfnun og aukið framboð á innfluttu nautakjöti . Innflutningur á nautakjöti dróst töluvert saman árið 2018 , eða sem nam rúmlega 21% en árið áður hafði hann aukist um 36% . Ef litið er til fyrstu 11 mánuða ársins 2019 jókst innflutningur lítillega eða sem nam 2,8% . Verð á samningsbundnum innflutningskvótum skv. útboðum á nautakjöti hafa lækkað töluvert síðustu misseri . Um áramótin jukust tollkvótar á nautakjöti frá ESB um 149 tonn , eða úr 398 tonnum í 547 tonn . Við næstu áramót bætast við önnur 149 tonn af nautakjöti en þá er heildartollkvótinn sem um var samið í tollasamningi ESB og Íslands , að fullu kominn inn . Búið er að uppfæra verðskrá sláturleyfishafa fyrir nautgripakjöt hér á naut.is í samræmi við gildandi verðskrár sláturleyfishafa . Hefur verðskránni verið komið í nýtt útlit til að auðvelda samanburð . Í nýju útliti má einnig finna ýmsar aðrar upplýsingar um sláturleyfishafa neðst í skjalinu . Hægt er að skoða verðskrána með því að smella hér . * ATH , uppfærð verð fyrir Sláturfélag Vopnfirðinga munu berast fljótlega og eru ekki hluti af núverandi útgáfu . Skjalið verður uppfært .